ՄՌՏ հետազոտությունը գործիքային ախտորոշման մեթոդ է, որի հիմքում ընկած է միջուկային մագնիսային ռեզոնանսի երևույթը, այսինքն՝ ռուսերեն այն կոչվում է Ядерно-магнитный резонанс (ЯМР): Սակայն, քանի որ ոմանց մոտ այդ միջուկային (ядерный) բառը առաջացնում էր ավելի սարսափազդու վիճակ, ապա որոշում կայացվեց այդ բառը հանել գործածությունից, և այժմ կիրառվում է ՄՌՏ տերմինը: Անգլերեն գրականության մեջ կարող է հանդիպել MRI տերմինը, որը նույնպես նշանակում է մագնիսառեզոնանսային տոմոգրաֆիա: